Ɣer taggara nufa aṭas n tririyin ɣef wacu i nettnadi, anda nufa uguren n yinelmaden-a cudden ɣer yiselmaden-nsen deg kra n tegnatin, amedya anda nufa aselmad yettmeslay s taɛrabt s waṭas anda yuɣal d ugur i unelmad ur iteddem ara aṭas n wawalen s tmaziɣt, akken daɣen i sɛan assaɣ ɣer temsirin n tmaziɣt anda ttilin-t temsirin i yugaren aṭas aswir n yinelmaden-a, anda d wid kan i d-yufraren i yettekkin deg temsirin-a anda tikkwal ula d nutni iteṭṭef-iten ubhat, akken daɣen i nufa anelmad ifehhem xas ulama s taẓẓayt d acu kan ilaq ɣef uselmad ad yefren tarrayt iwulmen i yal aswir n yinelmaden, agbur d ugur deg kra n temsirin, ur laqen-t ara-akk i uɣerbaz amenzu, anda ula d iḍrisen muqqer-it, akken daɣen adlis n tmaziɣt ur cukkeɣ ara xedmen leḥsab i unelmad-a aɛerbawal anda ilaq ad yettwabeddel deg kra n temsirin yugaren aswir-a n uɛerbawal s waṭas.